smcproject/ml-wiki-sentences huggingface dataset:
അത്രാലി താനെ ഫാമ്പ് അവളുക്കെ വത്ര്.
വത്ര് ഫാമ്പ് ശുരതി എട്ത്ത് ഫോത്ത്.
അളെ ല്യ ശടാങ്കരമ മടുക്കി എക്കിനാ.
ഫാമ്പ് ഫത്രി കറി എടുരത് ബത്ര് കൊടുത്ത്.
ഐ നേരത്ത തീറ്റി അതത്ത് അവ്വെഗെ ഒരു മാസകളി കാട്ടി അവ ബെറ് ആനാ.
എന്ത്ത്ത് ആളെനച്ച അരുമാസക്ക് വരമാട്ടെ എന്ത് ശൊല്ലി ഫോട് ശാപാരിക്ക ഫോനാ.
അക്കളെ അവനൊ അവളുത് എളു അണ്ണാലാ ഫോയി കെട്ടി ബത്രാറ്.
അവ അണ്ണലാ കരെലി നൂറ് മൂട്ടെ എടുത്താ.
അവളുത് തൊണ്ണു നൂറ്റമ്പത് മൂട്ടനാ അണ്ണാലാ ബർത്ത് എക്കിനാര്.
ഒരു മൂട്ടെ എവ്വേക്കോ ഫറന്ത് ഫോത്താ.
ഫോയി ഒരു കല്ലുകളെ ഫുക്കുത്ത്.
ആറുമാസ കളിത്ര്.
ഫാമ്പ് വന്ത് അളെന്ന വന്ത് ഫാത്ത്ത്.
അക്കളെ തന്ന ഫെണ്ട് കാണെ.
അക്കളെ ഫാമ്പ് തന്ന് മച്ചാലെകരക്കെ ഫോക്ക.
് ഫോയിക്കേക്കാട്ടി അവണാ ആളാനാച്ചോനാ ഉങ്ക്യവിട്ട് തണ്ണിക്ക് ഫോനാ.
അക്കളെ അണ്ണാല ആളെക്ക് വിറെയെട്ടി തീ കത്തിഗി ആളെനെ കൊന്താര്.
ഫിന്നെ അവ ആളെ ശത്ത ആളിലി താത്തെ താന്ന്വ് സത്ത.
ഫിന്നെ ഫരാത് ഫോനാ മൂട്ടെ ഫൊരിത്തത്, എന്ത്ത്ത് ബളാന്ത് തന്ന്വ് മാമ്മലാനെ ഫോയി ഫളിക്കേത്ത്ത്ത്.
തണത് അവ്വെ അഫനാ ബോട്ട് എന്ത് കേക്ക്ത്.
കോകാട്ടി മാലില അവൾ ബേട്ടെക്ക് ഫോനാര് എന്ത്.
ഒളിശി ബെത്ത് കൊണ്ട് ശൊന്നാര്.
ഫിന്നെ ഒരു മാസക്കളിന്ത ഫിന്നെവ് ബെത്ത്ത്.
അക്കളെ അവര് ഇര്ന്താര് ഫാമ്പ്ന്ന എന്ന് ഇര്ന്താര്.
ഫിന്നെ ഫാമ്പ് അയ് ബെട്ടിക്ക് നുറ് മാമലേനമ് കൊന്നത്യ കടെച്ചി മാമന ഒരു തുമ്പ് കിടക്കാതെ ഒരാടി ശിത്ത്.
അയ് മാമ മകന്ന ഫാമ്പ്ക്ക് കൊടുക്കേ എന്ന് ശൊല്ലിത്ത്.
ഫിന്നെ എല്ലാ ശൊത്തന്നമാവാ ഫാമ്പ് കൊടുത്ത്.
മാമനു കണെക്കു കനെ ബോടാ എന്ന കേട്ടത് ഫാമ്പ്.
അക്കളെ അത് നൊവ് കൊടുത്ത്ത്.
ഫിന്നെ ജീവനാവ് ബോടാ എന്ത് ശൊല്ലിത്ത്.
അക്കളെ കൊച്ചേ ഫിട്ത്ത് മിജാല് ആയി നിലാവ്കേക് മറെത്ര്.
അയ് മിജാലിനെനെ കിട്ാടാലെ എന്ത് ഫാമ്പ് നിലാവ്ണാ ഫോയി ഫിടിത്തത്.
ഇത്ന്നെ ആണക്ക് ഒരു പ്രാവശ്യം ഫിടിക്കാത്.
ഈ കഥെ അയെട്ടി ഫോത്ത് അയെട്ടി ഇച്ചെട്ടി വന്ത്ത്.
ആദിവാസിപ്പാട്ടുകൾ മുള്ളക്കുറുമരുടെ പാട്ടുകൾ നെല്ല് 1
ഒരുപിടി വിത്ത് വാരിയെറിഞ്ഞ് കോരി വിളഞ്ഞ കാലം ഒരു മുള വെട്ടി എമ്പതു ചീന്ത് വേലി വളച്ചുംകെട്ടി പൈവത പുക്കി വേലി തകർത്തു നെല്ലത തിന്നുംകാലം പൈവിനെ പിടിച്ചി തോണീലാക്കി രാവണ നാട്ടില് കൊണ്ടു ചെന്ന് ഏട്ടനൊരു കപ്പൊഴിക്ക് അനിയനൊരു കപ്പൊഴിക്ക് പുത്തൻ കപ്പൽ ഓടിപ്പെ പഴയകപ്പൽ നിപ്പപ്പേ ആടിയോടി വന്ന കപ്പൽ എന്തെല്ലാം ചരക്കുണ്ട് അക്ക് ചുക്ക് ചുക്കടക്ക അടക്ക കത്രി കരണ്ടകം ചെമ്പരുന്ത് ലൂല് വലിച്ച് പച്ച കുപ്പിടി കണ്ണാടി ആറ്റുവില്ല് അരങ്ങവില്ല് പുതിയ ചെപ്പടി കണ്ണാടി പച്ച കുപ്പിടി തെച്ചൊടിച്ച് വിസ്തരിച്ച കാലം നെല്ല് 2
പുതുമഴ പെയ്ത് ഉഴുത് പിടിച്ച് പുഞ്ച വിതച്ച കാലം കനിവിനിയെന്നൊരു നെല്ലും വിതച്ച് മേനാക്കിയായൊരു നെല്ലു വിളഞ്ഞ് മേനാക്കിയൊന്നൊരു നെല്ലു ചതിക്കാൻ കാറുകൊണ്ടുണ്ടായ മഴയും തുടങ്ങി കാറുകൊണ്ടുണ്ടായ മഴയെ ചതിക്കാൻ പുൽകൊണ്ടു മേഞ്ഞൊരു പുരയും ചമഞ്ഞു പുൽകൊണ്ടു മേഞ്ഞൊരു പുരനെ ചതിക്കാൻ കാട്ടിൽ കരിംചെതല് ചാഞ്ഞും ചമഞ്ഞു കാട്ടിൽ കരിംചെതലിനെ ചതിക്കാൻ വീട്ടിൽ കരിങ്കോഴി താനുംചമഞ്ഞു വീട്ടിൽ കരിങ്കോഴിതന്നെ ചതിക്കാൻ കാട്ടിൽ കുറുനരിതാനും ചമഞ്ഞു കാട്ടിൽ കുറുനരിതന്നെ ചതിക്കാൻ കൊല്ലൻറെ കൊട്ടിലിൽ തോക്കും ചമഞ്ഞു കൊല്ലൻറെ കൊട്ടിലിൽ തോക്കും ചതിക്കാൻ കാറുകൊണ്ടുള്ള മഴയും ചമഞ്ഞു ചൊക്ക ചൊക്ക നീയെടാ കുറുക്കൻ വേട നക്കട കുറുക്കൻ വേട നക്കൂല ഞാൻ കോലായിമേ കെടന്നൊറങ്ങേയുള്ളൂ ചെട്ടി ചെട്ടി നീയെടാ പുള്ളീ നാട്ടി കുത്തെടാ പുള്ളിയാട്ടി കുത്തൂല ഞാൻ തോക്കും ചാരി നടക്കെയുള്ളൂ അങ്ങനെ പറഞ്ഞു നടക്കുന്ന ചെട്ടീനെ എന്തു പറഞ്ഞു ചതിക്കേണ്ടു നാടൻ കളികൾ ആദിവാസി കടങ്കഥകൾ
ഒരു ജനതയുടെ സാംസ്കാരികത്തനിമ  കൂടിയ അളവിൽ പ്രതിഫലിക്കുന്ന കലാരൂപമാണ് കടങ്കഥ.
കാലത്തിനൊപ്പം കടങ്കഥകളുടെ രൂപത്തിനും മാറ്റം വരുന്നു.
ഇത്തരം കലാരൂപങ്ങൾ അവ രൂപപ്പെട്ടുവന്ന സമൂഹത്തിൻറെ ജീവിത പരിസരം ഏതെന്ന് വ്യക്തമാക്കുന്നവയാണ്
അട്ടത്തൊരു മഞ്ഞപ്പല്ലൻ    - പഴക്കുല എറയത്തൊരു കുണ്ടൻ വടി  - പാമ്പ് എറയത്തൊരു ചെണ്ടമുറം  - കരടി കോടിക്ക് ഒരു കുട്ടിക്കൊമ്മ  - ഗുളികൻ ഒര് പിടി എരി എറിഞ്ഞാൽ എണ്ണിത്തീരാത്ത എരി   - നക്ഷത്രം ആക്കും കേറാൻ പറ്റാത്ത ചങ്കരം വള്ളി  - മഴ ഒരു പൊളി പിട്ട് നാടായനാട് മുഴുവനും പരക്കും - നെലവ് (നിലാവ്) അട്ടത്തൊരു തുട്ടിക്കണ്ണൻ  - പൂച്ച നാല് മെളത്തില് ഒരു പാമ്പ് കേറി - നുകത്തിൽ കയറിടുന്നത് മൂന്ന് കുമ്പി കണ്ണാറ് നീ കണകുണമാക്കുണ  - കാളയും ഉഴവുകാരനും തോട്ടത്തമ്മക്കു തോളോളം വള   - മുള /കവുങ്ങ് മുതിർന്നവർ മുള എന്നും പുതുതലമുറക്കാർ കവുങ്ങ് എന്നും പറയുന്നു.
ഈ ഉത്തരം കാലത്തിനനുസരിച്ച് കാഴ്ചയിലുണ്ടായ മാറ്റമാണ് അടയാളപ്പെടുത്തുന്നത്.
അനുഭവപരിസരം മാറുമ്പോൾ വീക്ഷണത്തിലും മാറ്റം വരുന്നു.
ഒറ്റക്കണ്ണൻ ചന്തക്കുപോയി - കുപ്പി കുളിക്കാൻ പോകുമ്പോൾ കുളുകുളു നിക്കും കുളിച്ചു വന്നാ വടിപോലെ നിക്കും - പപ്പടം
ആദിവി സേഷ് ഇംഗ്ലീഷ് വിലാസം https://ml.wikipedia.org/wiki/Adivi_Sesh
ആദിവി സേഷ് സണ്ണി ചന്ദ്ര (ജനനം: ഡിസംബർ 17, 1984) ഒരു ഇന്ത്യൻ നടനും സംവിധായകനും തിരക്കഥാകൃത്തുമാണ്, അദ്ദേഹം പ്രധാനമായും തെലുങ്ക് ഭാഷാ സിനിമകളിൽ പ്രവർത്തിക്കുന്നയാളാണ്.
ഹൈദരാബാദിൽ ജനിച്ച സേഷ് വളർന്നത് കാലിഫോർണിയയിലെ ബെർക്ക്‌ലിയിലാണ്.
2010ൽ കർമ്മ എന്ന ചിത്രത്തിലൂടെ നായകനായും സംവിധായകനായും സിനിമയിൽ അരങ്ങേറ്റം കുറിച്ചു.
പഞ്ജാ (2011), ബാലുപു (2013), ബാഹുബലി: ദി ബിഗിനിംഗ് (2015) എന്നീ ചിത്രങ്ങളിലെ വിരുദ്ധ വേഷങ്ങൾക്ക് ശേഷം, റൺ രാജ റൺ (2014), ലേഡീസ് ആൻഡ് ജെന്റിൽമെൻ (2015), ഡോങ്കാട്ട തുടങ്ങിയ വാണിജ്യ വിജയങ്ങളിലൂടെ അദ്ദേഹം ഒരു ബഹുമുഖ നടനായി സ്വയം സ്ഥാപിച്ചു.
(2015), ക്ഷണം (2016), അമി തുമി (2017), ഗൂഡചാരി (2018), ഇവരു (2019), മേജർ (2022), രണ്ടാമത്തേത് അദ്ദേഹത്തിന്റെ ഏറ്റവും ഉയർന്ന വരുമാനം.
അഭിനയിച്ച സിനിമകൾ ഇതുവരെ റിലീസ് ചെയ്യാത്ത സിനിമകളെ സൂചിപ്പിക്കുന്നു വർഷം സിനിമയുടെ പേര് കഥാപാത്രം സംവിധായകൻ തിരക്കഥാകൃത്ത്‌ നടൻ ഭാഷ കുറിപ്പുകൾ അവലംബം 2002 സൊന്തം വെങ്കട് അല്ല അല്ല അതെ തെലുങ്ക് 2010 Karma: Do You Believe that?
Dev അതെ അതെ അതെ Telugu Debut 2011 പഞ്ചാ മുന്ന അല്ല അല്ല അതെ നെഗറ്റീവ് റോൾ 2013 ബാല്പ് രോഹിത് അല്ല അല്ല അതെ നെഗറ്റീവ് റോൾ കിസ്സ് സണ്ണി അതെ അല്ല അതെ 2014 റൺ രാജ റൺ നയീം ഭാഷ അല്ല അല്ല അതെ Supporting role 2015 Ladies Gentlemen Rahul അല്ല അല്ല അതെ Baahubali: The Beginning Bhadrudu അല്ല അല്ല അതെ Bhadra Tamil Dongaata Venkat അല്ല അല്ല അതെ Telugu Size Zero Shekar അല്ല അല്ല അതെ Cameo appearance Inji Iduppazhagi Tamil 2016 Kshanam Rishi അല്ല അതെ അതെ Telugu Remade in Tamil as Sathya , in Hindi as Baaghi 2 , and in Kannada as Aadhya Oopiri Abhinav അല്ല അല്ല അതെ Cameo appearance Thozha Tamil 2017 Ami Thumi Ananth അല്ല അല്ല അതെ Telugu 2018 ഗൂഢാചാരി ഗോപി/അർജുൻ കുമാർ അല്ല അതെ അതെ തെലുങ്ക് 2019 ഓ!
ബേബി സാവിത്രിയുടെ ഭർത്താവ് അല്ല അല്ല അതെ Special Appearance എവരു ആദർശ് വർമ്മ അല്ല അതെ അതെ 2020 മേജർ മേജർ സന്ദീപ് ഉണ്ണിക്കൃഷ്ണൻ അല്ല അതെ അതെ അവലംബം
ആദില ഇസസുൽത്താൻ ഗിസി ഇംഗ്ലീഷ് വിലാസം https://ml.wikipedia.org/wiki/Adila_Shakhtakhtinskaya
ആദില ഇസസുൽത്താൻ ഗിസി ഷാക്തഖ്തിൻസ്‌കായ ( അസർബൈജാനി : Adilə İsasultan qızı Şahtaxtinskaya) (17 ഏപ്രിൽ 1894, ടിഫ്ലിസിൽ, 1951 മാർച്ച് 30, ടിഫ്ലിസിൽ, USSR), അസർബൈജാനിയിലെ ഒരു മെഡിക്കൽ പ്രൊഫഷണലായിരുന്നു).
മെഡിക്കൽ സയൻസസ് ഡോക്ടറും പ്രൊഫസറും ആയ ആദ്യത്തെ അസർബൈജാനി വനിതയായിരുന്നു അവർ.
1894 ഏപ്രിൽ 17 ന് ടിഫ്ലിസ് നഗരത്തിൽ ഒരു പബ്ലിസിസ്റ്റും കൊളീജിയറ്റ് ഉപദേഷ്ടാവുമായിരുന്ന ഇസസുൽത്താൻ ഷക്തഖ്തിൻസ്‌കിയുടെ കുടുംബത്തിലാണ് അദില ഷക്തഖ്തിൻസ്‌കായ ജനിച്ചത്.
1930-ൽ, ഷക്തഖ്തിൻസ്‌കായയ്ക്ക് മെഡിക്കൽ സയൻസസ് ഡോക്ടർ ബിരുദവും 1936-ൽ പ്രൊഫസർ എന്ന അക്കാദമിക് പദവിയും ലഭിച്ചു, അങ്ങനെ മെഡിക്കൽ സയൻസസ് ഡോക്ടറും പ്രൊഫസറും ആയ ആദ്യത്തെ അസർബൈജാനി വനിതയായി മാറി.
1933 മുതൽ, അസർബൈജാൻ സ്റ്റേറ്റ് മെഡിക്കൽ ഇൻസ്റ്റിറ്റ്യൂട്ടിന്റെ (ഇപ്പോൾ അസർബൈജാൻ മെഡിക്കൽ യൂണിവേഴ്സിറ്റി) ഒബ്‌സ്റ്റട്രിക്‌സ് ആൻഡ് ഗൈനക്കോളജി വിഭാഗത്തിന്റെ മേധാവിയായിരുന്നു ഷാക്തഖ്തിൻസ്‌കായ.
അസർബൈജാനിലെ ഒരു ഡിപ്പാർട്ട്‌മെന്റിന്റെ തലപ്പത്തെത്തുന്ന ആദ്യ വനിതകളിൽ ഒരാളാണ് അദില ഷക്തഖ്തിൻസ്‌കായ.
ആദില ഷക്തഖ്തിൻസ്‌കായയുടെ പഠനം പ്രധാനമായും സ്ത്രീ ശുചിത്വ പ്രശ്നങ്ങൾ, അണ്ഡാശയങ്ങളിൽ എക്‌സൈസ് ചെയ്ത പഴങ്ങളുടെ പ്രഭാവം, എക്ലാംസിയ എന്നിവയുമായി ബന്ധപ്പെട്ടിരിക്കുന്നു.
1951 മാർച്ച് 30 ന് ടിഫ്ലിസിൽ വെച്ച് ആദില ഷക്തഖ്തിൻസ്കായ മരിച്ചു.
ടിഫ്ലിസിലെ പഴയ മുസ്ലീം സെമിത്തേരിയിലാണ് അവളെ അടക്കം ചെയ്തത് (ഇപ്പോൾ പ്രമുഖ അസർബൈജാനികളുടെ പന്തീയോൻ ജോർജിയയിലെ നാഷണൽ ബൊട്ടാണിക്കൽ ഗാർഡന്റെ പ്രദേശത്ത് സ്ഥിതിചെയ്യുന്നു).
പന്തീയോണിന്റെ പ്രദേശത്ത് സ്ഥാപിച്ചിരിക്കുന്ന ഒരു സ്മാരകത്തിൽ അവരുടെ പേര് കൊത്തിവച്ചിട്ടുണ്ട്.
അന്ധകാരയുഗം ഇംഗ്ലീഷ് വിലാസം https://ml.wikipedia.org/wiki/Dark_ages ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മധ്യകാലയൂറോപ്യൻ ചരിത്രത്തിൽ 5-ാം ശതകം മുതൽ 11-ാം ശതകം വരെയുള്ള കാലഘട്ടത്തിന് നവോത്ഥാനകാലത്തെ മനുഷ്യവർഗ്ഗശാസ്ത്രജ്ഞർ നല്കിയിരുന്ന പേരാണ് അന്ധകാരയുഗം .
5-ാം ശതകം മുതൽ 15-ാം ശതകം വരെയുള്ള മധ്യകാലഘട്ടത്തെയും ചില ചരിത്രകാരന്മാർ അന്ധകാരയുഗം എന്നു വിശേഷിപ്പിച്ചിരുന്നു.
റോമൻ സാമ്രാജ്യത്തെ പ്രാകൃതന്മാർ (Barbarians) ആക്രമിച്ച് ആധിപത്യം സ്ഥാപിച്ച് സാംസ്കാരിക വളർച്ചയെ തളച്ചിട്ട കാലമായിരുന്നു അത്.
എ.ഡി. 4-ാം ശതകത്തിൽ റോമൻ സാമ്രാജ്യം കോൺസ്റ്റാന്റിനോപ്പിൾ തലസ്ഥാനമായി പൌരസ്ത്യ റോമാസാമ്രാജ്യം, ബൈസാന്തിയൻ അഥവാ റോം തലസ്ഥാനമായി പശ്ചിമ റോമാസാമ്രാജ്യം എന്നിങ്ങനെ രണ്ടായി വിഭജിക്കപ്പെട്ടു: .
രണ്ടായിത്തീർന്ന റോമാസാമ്രാജ്യങ്ങൾക്ക് വിദേശീയാക്രമണങ്ങളെ ചെറുത്തു നില്ക്കുവാനുള്ള ആഭ്യന്തരശക്തി നഷ്ടപ്പെട്ടു.
ഡാന്യൂബ് - റൈൻ നദികളായിരുന്നു ഇവയുടെ വടക്കേ അതിർത്തി.
ഈ അതിർത്തിക്കു വടക്കുനിന്നും വിവിധ പ്രാകൃത വർഗക്കാർ റോമാസാമ്രാജ്യത്തെ ആക്രമിച്ചിരുന്നു.
അവിഭക്തറോമാസാമ്രാജ്യം ഈ ആക്രമണങ്ങളെ അതിജീവിച്ചു.
നാലാം ശതകാന്ത്യത്തോടുകൂടി വടക്കുപടിഞ്ഞാറൻ അതിർത്തികൾ ഭേദിച്ച് പ്രാകൃതന്മാർ ആക്രമണവും കൊള്ളയും കവർച്ചയും ആരംഭിച്ചു.
പടിഞ്ഞാറൻ പ്രവിശ്യകളിലുണ്ടായ ആക്രമണങ്ങളെ ചെറുക്കുവാൻ റോമാചക്രവർത്തിമാർക്കു കഴിഞ്ഞില്ല.
കൊള്ളയും കവർച്ചയും നടത്തി കടന്നുവന്ന പ്രാകൃതന്മാർ പശ്ചിമയൂറോപ്പിൽ ആധിപത്യം സ്ഥാപിച്ചപ്പോൾ എ. ഡി. 476 -ൽ പശ്ചിമറോമാ സാമ്രാജ്യം നിലംപതിച്ചു .
അതോടൊപ്പം റോമാ സംസ്കാരത്തിന്റെയും ദീർഘകാല ശ്രമഫലമായി പടുത്തുയർത്തിയിരുന്ന സ്ഥാപനങ്ങളുടെയും അപചയം ഇതോടുകൂടി ആരംഭിച്ചു.
ഇവർ കൃഷിയും വ്യവസായവും സ്തംഭിപ്പിക്കുകയും വാണിജ്യത്തിന്റെ അപചയത്തിന് കാരണക്കാരാകുകയും ചെയ്തു.
അഗ്നിക്കിരയാക്കിയ പട്ടണങ്ങൾ വിജനമായി.
റോമൻ വിദ്യാലയങ്ങളും കലാകേന്ദ്രങ്ങളും അപ്രത്യക്ഷമായി.
ഭാഷയും, കലയും ശാസ്ത്രവും പരിലാളനം ലഭിക്കാതെ ക്ഷയിച്ചു തുടങ്ങി.
ഒരു സാംസ്കാരികാന്ധകാരം യുറോപ്പിനെ ഗ്രസിച്ചു.
നിയമവാഴ്ചയ്ക്കും സുരക്ഷിതത്വത്തിനും പകരം കിരാതത്വവും അരക്ഷിതാവസ്ഥയും സ്ഥാനം പിടിച്ചു.
ഈ കാലഘട്ടമാണ് അന്ധകാരയുഗം എന്നറിയപ്പെടുന്നത്.
പ്രാകൃതന്മാർ പ്രധാനമായും ജർമൻവർഗക്കാരും മംഗോളിയൻ വർഗക്കാരും എന്നിങ്ങനെ രണ്ടു വിഭാഗക്കാരായിരുന്നു.
ജർമൻവർഗക്കാർ റൈൻ നദീതട പ്രദേശങ്ങളിലും മംഗോളിയൻമാർ മധ്യ ഏഷ്യയിലുമാണ് വസിച്ചിരുന്നത്.
ഗോത്തുകൾ , വാൻഡലുകൾ , ഫ്രാങ്കുകൾ , ലൊംബാർഡുകൾ തുടങ്ങിയവർ ജർമൻകാരും, ഹൂണന്മാർ മംഗോളിയരുമായിരുന്നു.
ഗോത്തുകൾ ഗോത്തുകൾ, ചിത്രകാരന്റെ ഭാവനയിൽ
റോമിനെ ഭീഷണിപ്പെടുത്തിയ ആദ്യത്തെ പ്രാകൃതന്മാരായിരുന്നു ഗോത്തുകൾ.
ഇവർക്കിടയിൽ വിസിഗോത്തുകൾ അഥവാ പശ്ചിമഗോത്തുകൾ, ഓസ്റ്റ്രോ ഗോത്തുകൾ അഥവാ പൂർവഗോത്തുകൾ എന്നിങ്ങനെ രണ്ടു വിഭാഗങ്ങളുണ്ടായിരുന്നു.
യൂറോപ്പിന്റെ വടക്കുനിന്നും തെക്കു ഭാഗത്തേക്കു തള്ളിക്കയറിയ വിസിഗോത്തുകൾ മൂന്നാം ശതകം മുതൽ റോമിന് ഒരു ഭീഷണിയായി.
ഇവർ കരിങ്കടലിന്റെ ഉത്തരഭാഗത്ത് ഒരു രാജ്യം സ്ഥാപിച്ചിരുന്നു.
ഇവരെ എ.ഡി. 376-ൽ ഹൂണന്മാർ പരാജയപ്പെടുത്തിയപ്പോൾ റോമാസാമ്രാജ്യത്തിനുള്ളിൽ ഇവർ തള്ളിക്കയറി.
എഡ്രിയാനോപ്പോളിൽ വച്ച് എ.ഡി. 378-ൽ നടന്ന യുദ്ധത്തിൽ ഇവർ വാലൻസ് ഫ്ളേവിയസ് ചക്രവർത്തിയെ (എ.ഡി. 328 - 378) വധിച്ചു.
അടുത്ത റോമൻ ചക്രവർത്തി തിയഡോഷ്യസ് (എ.ഡി. 346 - 395) അവരുമായി നയപരമായി പെരുമാറി.
അദ്ദേഹത്തിന്റെ മരണശേഷം അലാറിക്കിന്റെ (എ.ഡി. 370 - 410) നേതൃത്വത്തിൽ റോമാസാമ്രാജ്യത്തിനെതിരായി വിസിഗോത്തുകൾ ആക്രമണം അഴിച്ചുവിട്ടു.
റോമാപ്പട്ടണം പിടിച്ചടക്കാൻ കഴിയാതെ കൊള്ളയും കവർച്ചയുമായി ഗ്രീസിലേക്കു കടന്ന് ആഥൻസ് , കോറിന്ത് , സ്പാർട്ട തുടങ്ങിയ പുരാതനഗ്രീക്കു പട്ടണങ്ങളെ ആക്രമിച്ച് ആധിപത്യം സ്ഥാപിച്ചു.
ഗ്രീസിൽനിന്നും അലാറിക് ഇറ്റലിയിൽ മൂന്നു പ്രധാന ആക്രമണങ്ങൾ നടത്തി.
എ.ഡി. 410-ൽ അലാറിക് റോമാപ്പട്ടണം ആക്രമിച്ച് കൊള്ളയടിക്കുകയും പൊതുസ്ഥാപനങ്ങളും ക്രൈസ്തവദേവാലയങ്ങളുമൊഴികെ മറ്റെല്ലാം അഗ്നിക്കിരയാക്കി നശിപ്പിക്കുകയും ചെയ്തു.
അലാറിക്കിന്റെ മരണശേഷം വിസിഗോത്തുകൾ റോമിൽനിന്നും പിൻവാങ്ങി.
ആൽപ്സ് പർവതനിര കടന്ന് ദക്ഷിണ ഗാൾ (Gaul) കൈവശപ്പെടുത്തി.
അവിടെ ടുലൂസ് (Toulouse) ആസ്ഥാനമാക്കി ഒരു രാജ്യം സ്ഥാപിച്ചു.
റോമൻ ചക്രവർത്തിക്ക് ഈ രാജ്യത്തെ അംഗീകരിക്കേണ്ടിവന്നു.
വാൻഡലുകൾ വാൻഡലുകളുടെ കാലത്തെ ഒരു ആചാരം
റോമാസാമ്രാജ്യത്തിനെ ശിഥിലമാക്കിയ മറ്റൊരു ജർമൻ പ്രാകൃതവർഗക്കാരായിരുന്നു വാൻഡലുകൾ.
സ്പെയിനിൽ ആധിപത്യം സ്ഥാപിച്ച ഇവർ ജൻസറിക്കിന്റെ നേതൃത്വത്തിൽ ഉത്തര ആഫ്രിക്കയിൽ കടന്നു.
ജൻസറിക് കഴിവുറ്റ ഒരു സൈന്യാധിപനായിരുന്നു.
കാർത്തേജ് തലസ്ഥാനമാക്കി എ. ഡി. 429 -ൽ ഒരു സാമ്രാജ്യം സ്ഥാപിച്ചശേഷം നാവികശക്തി സംഭരിച്ച് പശ്ചിമ മെഡിറ്ററേനിയനിൽ ആധിപത്യം നിലനിർത്തി.
റോമിനെ ഭീഷണിപ്പെടുത്തിക്കൊണ്ട് ഇറ്റലിയിലും സിസിലിയിലും കടന്നുകയറി ആക്രമണങ്ങൾ നടത്തി.
വാൻഡലുകൾ റോമാപ്പട്ടണം കൊള്ളയടിച്ച് നശിപ്പിച്ചു.
റോമിൽ ആധിപത്യം സ്ഥാപിച്ച ഇവരെ ജസ്റ്റീനിയൻ (എ.ഡി. 483 - 565) ചക്രവർത്തി തോല്പിച്ചോടിച്ചു.
ഹൂണന്മാർ പ്രമാണം:AttilaTheHun.jpg ആറ്റില
മധ്യ-ഏഷ്യ അധിവസിച്ചിരുന്ന മംഗോൾ വർഗക്കാരായിരുന്നു ഹൂണന്മാർ.
ഇവർ അശ്വാരൂഢരായി മിന്നലാക്രമണംകൊണ്ട് ശത്രുക്കളെ കിടിലംകൊള്ളിച്ചു വന്നു.
യൂറോപ്യൻമാർക്ക് ഇവർ ഒരു ഭീഷണിയായിത്തീർന്നു.
ഹൂണന്മാർ തോല്പിച്ചോടിച്ച ജർമൻ വർഗങ്ങളായിരുന്നു റോമൻ സാമ്രാജ്യത്തെ മൂന്നാം ശതകം മുതൽ ആക്രമിച്ചുകൊണ്ടിരുന്നത്.
നാലാം ശതകാന്ത്യത്തിൽ മധ്യേഷ്യയിൽനിന്ന് ജീവിതസൌകര്യങ്ങൾ തേടി ഇവർ കരിങ്കടൽ പ്രദേശത്തു കടന്നു.
അവിടെ കുടിയേറിപ്പാർത്തിരുന്ന പ്രാകൃതരെ തുരത്തിയോടിച്ചു.
അഞ്ചാം ശതകത്തിൽ ആറ്റില (406 - 53) ഇവരെ റോമൻ സാമ്രാജ്യത്തിലേക്കു നയിച്ചു.
ഭീതനായ റോമാചക്രവർത്തി കപ്പം നല്കി തൽക്കാലം രക്ഷപ്രാപിച്ചു.
പക്ഷേ, എ.ഡി. 451-ൽ പശ്ചിമ റോമാചക്രവർത്തി കപ്പം മുടക്കിയപ്പോൾ ഹൂണന്മാർ ഗാളിൽ കടന്ന് ആക്രമണം നടത്തി.
റോമൻ ചക്രവർത്തി വിസിഗോത്തുകളുടെ സഹായത്തോടുകൂടി ഹൂണന്മാരെ തോല്പിച്ചോടിച്ചെങ്കിലും അവർ അടുത്തവർഷം ഇറ്റലി ആക്രമിച്ചു.
റോമാനഗരം അഗ്നിക്കിരയാകുമെന്നു ഭയന്ന് മാർപാപ്പയായ ലിയോ I (എ.ഡി. 390 - 461) ആറ്റിലയെ നേരിൽ കണ്ട് റോമാനഗരം നശിപ്പിക്കരുതെന്ന് അപേക്ഷിച്ചു.
റോമിനെ നശിപ്പിക്കാതെ ആറ്റില പിൻവാങ്ങി.
ആറ്റിലയുടെ മരണശേഷം ഹൂണന്മാർ പിന്നീട് റോം ആക്രമിക്കുകയുണ്ടായില്ല.
ഒസ്റ്റ്രോഗോത്തുകൾ ഒസ്റ്റ്രോഗോത്തുകളുടെ കാലത്തെ കർണ്ണാഭരണം
ജർമൻ പ്രാകൃതവർഗത്തിൽപെട്ട സൈന്യാധിപനായ ഒടോവാക്കർ (എ.ഡി. 434 - 493) ഇറ്റലിയിൽ ഭരണം സ്ഥാപിച്ചതോടെ പശ്ചിമറോമാസാമ്രാജ്യം തിരോഭവിച്ചു (എ.ഡി. 476).
തിയോഡോറിക് (എ.ഡി. 454 - 526) ഒസ്റ്റ്രോഗോത്തുകളുടെ സേനാനിയായിരുന്നു, ഒസ്റ്റ്രോഗോത്തുകൾ ഡാന്യൂബ് നദി കടന്ന് റോമൻ പ്രദേശങ്ങളിലേക്ക് തള്ളിക്കയറി.
പൌരസ്ത്യ റോമാചക്രവർത്തിയുടെ സഹായത്തോടെ തിയോഡോറിക് ഒടോവാക്കറെ പരാജയപ്പെടുത്തി.
തിയോഡോറിക് 526-ൽ അന്തരിച്ചു.
ഇറ്റലിയെ വീണ്ടും നിരവധി പ്രാകൃതന്മാർ ആക്രമിച്ചുകൊണ്ടിരുന്നു.
അവരിൽ നിന്നും ഇറ്റലിയെ മോചിപ്പിച്ചത് ഫ്രാങ്കുകളായിരുന്നു.
ഫ്രാങ്കുകൾ
ജർമൻ വർഗത്തിൽപ്പെട്ട ഇവർ റൈൻ നദീതടപ്രദേശങ്ങളിലായിരുന്നു വസിച്ചിരുന്നത്.
റോമാക്കാരുമായി വാണിജ്യബന്ധം പുലർത്തിയിരുന്നതുകൊണ്ട് റോമൻ സംസ്കാരം അവരിൽ സ്വാധീനത ചെലുത്തിയിരുന്നു.
അവർ ഗാളിൽ കുടിയേറിപ്പാർത്തു.
പശ്ചിമ റോമാസാമ്രാജ്യത്തിന്റെ പതനത്തോടെ ക്ളോവിസ് (എ.ഡി. 465 - 511) എ.ഡി. 481 -ൽ ഒരു ഫ്രാങ്കുരാജ്യം സ്ഥാപിച്ചു.
ക്ളോവിസ് സ്ഥാപിച്ച ഈ രാജ്യം ഏഴാം ശതകത്തിൽ പലതായി വിഭജിക്കപ്പെട്ടു.
അറബികൾ സ്പെയിൻ പിടിച്ചടക്കി, ഗാളിൽ പ്രവേശിച്ചപ്പോൾ ചാൾസ് മാർട്ടൽ (എ.ഡി. 688 - 741) അവരെ തോല്പിച്ചോടിച്ചതോടുകൂടി അദ്ദേഹം ഗാളിൽ പരമാധികാരിയായെങ്കിലും കിരീടധാരണം നടത്തിയില്ല.
അദ്ദേഹത്തിന്റെ പുത്രൻ പൈപ്പിൻ III ഗാളിലെ രാജാവായതോടുകൂടി എ.ഡി. 741-ൽ വീണ്ടും ഫ്രാങ്കുരാജ്യം രൂപംകൊണ്ടു.
ഷാർലമെയിൻ രാജാവായിരുന്ന കാലവും (എ.ഡി. 768 - 814) അനന്തരം വിശുദ്ധറോമാ ചക്രവർത്തിയാകുന്ന കാലവും ആണ് ഫ്രാങ്കുകളുടെ പ്രതാപകാലം എന്ന് വിശേഷിപ്പിക്കപ്പെടുന്നത്.
പ്രാകൃതന്മാർ സ്ഥാപിച്ച രാജ്യങ്ങളെല്ലാം താമസം വിനാ തകർന്നുപോയെങ്കിലും ഫ്രാങ്കുകൾ ഗാളിൽ സ്ഥാപിച്ച രാജ്യം ഒന്നര ശതാബ്ദക്കാലത്തോളം നിലനിന്നു.
ഷാർലമെയിൻ പശ്ചിമ യൂറോപ്പിനെ ഗ്രസിച്ചിരുന്ന അന്ധകാരത്തിൽ നിന്നും മോചിപ്പിക്കാൻ ശ്രമിച്ചെങ്കിലും ഒമ്പതും പത്തും ശതകങ്ങങ്ങളിലുണ്ടായ പ്രാകൃതന്മാരുടെ ആക്രമണങ്ങൾ ആ യത്നത്തെ വിഫലമാക്കി.
ഫ്രാങ്കു രാജ്യവും അധഃപതിച്ചു.
ഷാർലമെയിനിന്റെ നിര്യാണത്തോടെ യൂറോപ്പ് വീണ്ടും അന്ധകാരത്തിൽ പതിച്ചു.
ഈ അന്ധകാരത്തിൽ നിന്നും പശ്ചിമയൂറോപ്പിനെ മോചിപ്പിക്കുന്നത് ക്രിസ്തുമതമാണ് .
റോമൻ പ്രദേശങ്ങളെയാകെ തകർത്ത പ്രാകൃതന്മാർ വിവിധ പ്രദേശങ്ങളിൽ ക്രമേണ താമസം ഉറപ്പിച്ചപ്പോൾ അവരിലുൾക്കൊണ്ടിരുന്ന കാടത്തം മെല്ലെ വിട്ടകന്നു.
ക്രൈസ്തവസംസ്കാരം അവരെ സ്വാധീനിച്ചപ്പോൾ പ്രാകൃതന്മാരും റോമാസംസ്കാരത്തിന്റെ അതിപ്രസരത്തിൽ അമർന്നു.
ക്രിസ്തുമതത്തിൽ അഭയം തേടിയ അവർ മതപുരോഹിതന്മാരുടെ സ്വാധീനവലയത്തിലായി.
പ്രാകൃതന്മാരുടെ രാജ്യങ്ങൾ അധഃപതിച്ചപ്പോൾ രാജ്യഭരണവും പുരോഹിതഹസ്തങ്ങളിൽ വന്നമർന്നു.
ക്രൈസ്തവദേവാലയങ്ങൾ പെരുകി ഏകീകൃത ഭരണത്തിൻകീഴിൽ വന്നതോടൊപ്പം പശ്ചിമയൂറോപ്പും അന്ധകാരത്തിൽ നിന്നും മോചനം നേടി.
മാടമ്പി വാഴ്ചയും (Feudalism) രാജവാഴ്ചയും കൂടി പുനഃസ്ഥാപിതമായതോടെ യൂറോപ്പിൽ നിന്നു രാഷ്ട്രീയ അരാജകത്വം വിട്ടകന്നു; അതോടെ അന്ധകാരകാലഘട്ടവും.
ലോകചരിത്രത്തിലോ യൂറോപ്യൻ ചരിത്രത്തിലോ ഒരു കാലത്തും പൂർണമായ അന്ധകാരം വ്യാപിച്ചിട്ടില്ലാതിരുന്നതിനാൽ, 5-ാം ശതകം മുതൽ 11-ാം ശതകം വരെയുള്ള ഈ കാലഘട്ടത്തെ അന്ധകാരയുഗമെന്നു വിശേഷിപ്പിക്കുന്നതിനെ ആധുനികചരിത്രകാരന്മാർ അംഗീകരിക്കുന്നില്ല.
തന്മൂലം അന്ധകാരയുഗമെന്ന പ്രയോഗം ആധുനികചരിത്രത്തിൽ ലുപ്തപ്രചാരമായിത്തീർന്നിട്ടുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്ധകാരയുഗം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്തർവ്യാപനം ഇംഗ്ലീഷ് വിലാസം https://ml.wikipedia.org/wiki/Diffusion അന്തർവ്യാപനം
തന്മാത്രകൾ ഗാഢത കൂടിയ ഭാഗത്ത് നിന്നും ഗാഢത കുറഞ്ഞ ഭാഗത്തേക്ക് വ്യാപിക്കുന്ന പ്രതിഭാസമാണ് അന്തർവ്യാപനം (diffusion).
ഉദാ:- മാങ്ങ ഉപ്പിലിടുമ്പോൾ അത് അന്തർവ്യാപനം മൂലം വീർക്കുകയും അതിലെ അണുക്കൾ നശിക്കുകയും ചെയ്യുന്നു.
അന്ദുണ്ഡക നേ വേഗ ഇംഗ്ലീഷ് വിലാസം https://ml.wikipedia.org/wiki/AnduNDaka_nE_vEga ത്യാഗരാജസ്വാമികൾ
ത്യാഗരാജസ്വാമികൾ കാമവർധനിരാഗത്തിൽ ചിട്ടപ്പെടുത്തിയ ഒരു കൃതിയാണ് അന്ദുണ്ഡക നേ വേഗ .
അന്ദുണ്ഡക നേ വേഗ വച്ചേദനി നാപൈ നാനബെട്ടി പോരാ (അന്ദുണ്ഡക) അനുപല്ലവി
മന്ദരധര നീവാപ്തുലതോ ഗൂഡി മരചിതേ യേമി സേതുനേ ഓ രാഘവ (അന്ദുണ്ഡക) ചരണം 1
കനവലേനനു വേള ലേകുന്ന ഗന്നീരു കാലുവഗാ ബാരുനേ ഇനകുലാധിപ നീവു രാനു താമസമൈതെ നില്ലു വാകിലി യൗനേ ഓ രാഘവ (അന്ദുണ്ഡക) ചരണം 2
നിരുപമാനന്ദ ശയ്യപൈ ലേകുണ്ടേ നിമിഷമു യുഗമൗനേ പരമാത്മ നീവു ഗാനക ഭ്രമസിന വേള പരുലു നവ്വുടകൗനെ ഓ രാഘവ (അന്ദുണ്ഡക) ചരണം 3
പരമ ഭക്തിയു നാപ്രായമുലെല്ല ദനുജുലു പാലുഗാ ബ്രോനൗനേ വരദ ശ്രീത്യാഗരാജാർചിത പദയുഗ വാരിധി മുന്ദരനെ ഓ രാഘവ (അന്ദുണ്ഡക) അവലംബം പുറത്തേക്കുള്ള കണ്ണികൾ സുഗുണാ വരദാചാരിയുടെ ആലാപനം
അന്ധകൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പുരാണത്തിൽ പരാമർശിക്കുന്ന ഒരു അസുരനാണ് അന്ധകൻ.
ശിവനോടുള്ള പ്രേമത്താൽ ഒരിക്കൽ പാർവ്വതി ശിവന്റെ കണ്ണുകൾ രണ്ടും കൈകൊണ്ടു പൊത്തിയടച്ചു.
നിമിഷാർദ്ധനേരത്തെ ആ പ്രക്രിയയിൽ പ്രപഞ്ചമാകെ ഇരുളിലാണ്ടതായി ഐതിഹ്യം പറയുന്നു.
ശിവന്റെ തൃക്കണ്ണിൽ നിന്നുള്ള ചൂടുകാരണം പാർവതിദേവിയുടെ കൈകൾ വിയർത്ത് ഒഴുകാൻ തുടങ്ങി.
ആ വിയർപ്പിൽ നിന്നും ഒരു ദിവ്യശിശു ജന്മമെടുക്കുകയും ചെയ്തു.
അന്ധകാരത്തിൽ ജനിച്ചവനായതുകൊണ്ട് ശിവൻ ആ കുഞ്ഞിന് അന്ധകൻ എന്നു പേരിട്ടു.
അന്ധകാരത്തിൽ ജനിച്ചതിനാൽ കുട്ടി അന്ധനും വിരൂപനും ആയിരുന്നു.
ആ സമയത്ത് പുത്രകാമനയോടെ ശിവനെ തപസ്സു ചെയ്തുകൊണ്ടിരുന്ന ഹിരണ്യാക്ഷന് ആ ശിശുവിനെ ശിവൻ നൽകി.
അവനെ ഉത്തമപുത്രനായി വളർത്തണം എന്ന വാക്കോടെയായിരുന്നു ആ ദാനം.
അന്തർവർഗ സഹബന്ധം ഇംഗ്ലീഷ് വിലാസം https://ml.wikipedia.org/wiki/Intraclass_correlation A dot plot showing a dataset with high intraclass correlation.
Values from the same group tend to be similar.
A dot plot showing a dataset with low intraclass correlation.
There is no tendency for values from the same group to be similar.
സാംഖ്യികത്തിൽ, ഒരു ഗണത്തിലെ (set) അഥവാ ഗണസമുച്ചയ(family)ത്തിലെ അംഗങ്ങൾ തമ്മിലുള്ള അന്യോന്യ ബന്ധങ്ങളുടെ ഒരു അളവാണ് അന്തർവർഗ സഹബന്ധം (Intraclass correlation).
ഉന്നത സാംഖ്യിക പ്രാധാന്യമുള്ള ആശയമാണിത്.
പഠനവിഷയമായ വസ്തുതയെ സൂചിപ്പിക്കുന്നതാണ് വേരിയേറ്റ് (x) അഥവാ ചരം.
ഒരു ഗണസമുച്ചയത്തിലെ a അംഗങ്ങളുടെ അളവുകൾ x-ന് കൊടുത്തുവെന്ന് കരുതുക.
ഈ a അംഗങ്ങളിൽനിന്ന് ഈ രണ്ടെണ്ണങ്ങളെ ജോടി തിരിച്ചു നിർത്തിയാൽ a (a-1)/2 ജോടികളുണ്ടായിരിക്കുമെന്ന് ബീജഗണിത തത്ത്വമനുസരിച്ച് മനസ്സിലാക്കാം.
അനവധി ഗണങ്ങളിൽനിന്ന് ഇമ്മാതിരി ദ്വിചരപ്പട്ടിക (bivariate table) ഉണ്ടാക്കുന്നു.
വിവിധ ഗണങ്ങളിൽനിന്നു നിർമിച്ച പട്ടികകൾ സംയോജിപ്പിച്ച് ഒരു ദ്വിചരപ്പട്ടിക സൃഷ്ടിക്കുകയും ഈ പട്ടികയിൽനിന്നു ഗുണന-ആഘൂർണമാർഗ്ഗം (product-moment method) ഉപയോഗിച്ച് സഹബന്ധം കണക്കാക്കുകയും ചെയ്യുന്നു.
ഈ സഹബന്ധമാണ് അന്തർവർഗ സഹബന്ധം.
പ്രയോഗത്തിൽ ഇത്തരം ഒരു വലിയ പട്ടിക തയ്യാറാക്കാതെ തന്നെ ഈ അളവ് ഗണിച്ചെടുക്കാറുണ്ട്.
പുറംകണ്ണികൾ http://www.medcalc.org/manual/intraclasscorrelation.php Archived 2011-07-28 at the Wayback Machine .
http://www.uvm.edu/~dhowell/StatPages/More_Stuff/icc/icc.html http://www.nesug.org/proceedings/nesug07/sa/sa13.pdf Archived 2010-06-02 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്തർവർഗ സഹബന്ധം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്തർവേദി
ഗംഗയ്ക്കും യമുനയ്ക്കും മധ്യേയുള്ള സ്ഥലമാണ് അന്തർവേദി .
ബ്രഹ്മാവർത്തം എന്നും പേരുണ്ട്.
ഹരിദ്വാർ മുതൽ പ്രയാഗ് വരെ വ്യാപിച്ചുകിടക്കുന്ന വിസ്തൃതമായ ഈ പ്രദേശം വൈദികകാലത്തിനും വളരെ മുൻപു മുതൽ യജ്ഞഭൂമിയായി ഉപയോഗിച്ചുപോന്നു.
വൈദികകാലത്ത് പാഞ്ചാലം, വത്സം തുടങ്ങിയ രാജവംശങ്ങളുടെ ആസ്ഥാനമായിരുന്നു അന്തർവേദി.
ഈ പ്രദേശം ഗുപ്ത സാമ്രാജ്യകാലത്ത് അംഗീകൃതമായ ഒരു ജില്ലയായിരുന്നു.
സ്കന്ദഗുപ്തന്റെ കാലത്ത് ഇവിടത്തെ ഭരണകാര്യം നിർവഹിക്കുവാൻ ശർവനാഗൻ എന്ന ഉദ്യോഗസ്ഥനെ ചക്രവർത്തി നേരിട്ടു നിയോഗിച്ചതായി ചരിത്രരേഖകളുണ്ട്.
അന്തർവേദി കേന്ദ്രമാക്കി ധാരാളം അശ്വമേധങ്ങൾ നടന്നതായി ചരിത്രം രേഖപ്പെടുത്തുന്നു.
ഇവയിൽ സമുദ്രഗുപ്തന്റെ പ്രസിദ്ധമായ അശ്വമേധവും ഉൾപ്പെടുന്നു.
അന്തർവേദി എന്ന പദം യജ്ഞശാലയുടെ ഉൾഭാഗം എന്ന അർഥത്തിൽ പലേടത്തും പ്രയോഗിച്ചുകാണുന്നു (ഉദാ. ഭാരതമാല പാട്ട്, സഭാ. 42).
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്തർവേദി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്തർസമുദ്ര കേബിൾ നിക്ഷേപണം ഇംഗ്ലീഷ് വിലാസം https://ml.wikipedia.org/wiki/Submarine_communications_cable അന്തർസമുദ്ര കേബിൾ ക്രോസ്‌സെക്ഷൻ 3 ഡി ഇമേജ് 1.
"Mylar" tape.
Stranded metal (steel) wires 4.
Aluminum water barrier 5.
Polycarbonate 6.
Copper or aluminum tube 7.
Petroleum jelly 8.
Optical fibers
വൈദ്യുതശക്തിയും ശബ്ദത്തിനു സമാനമായ വൈദ്യുത സംജ്ഞ(electrical signals)കളും ദൂരെ ദിക്കുകളിലേക്ക് പ്രേഷണം (transmission) ചെയ്യുന്നതിനുവേണ്ടി സമുദ്രാന്തർഭാഗത്ത് കേബിളുകൾ നിക്ഷേപിക്കുന്ന പ്രക്രിയയാണ് അന്തർസമുദ്ര കേബിൾ നിക്ഷേപണം .
19-ആം നൂറ്റാണ്ടിന്റെ മധ്യത്തിൽ മാത്യുഫിന്റേയിൻമുറേയും കൂട്ടുകാരും കൂടിയാണ് സമുദ്രത്തിനടിയിൽ കേബിൾ നിരത്തുന്നതിനുവേണ്ടിയുള്ള പ്രയത്നം ആദ്യമായി ആരംഭിച്ചത്.
ന്യൂഫൌണ്ടൻഡിനും അയർലൻഡിനും ഇടയ്ക്കുള്ള അറ്റ്ലാന്റിക്ക് സമുദ്രത്തിന്റെ അടിഭാഗം ചെളികെട്ടിക്കിടക്കുന്നതാണെന്നും നിരപ്പുള്ളതാണെന്നും ഇവർ കണ്ടുപിടിച്ചു.
പിന്നീട് 1855-ൽ സൈറസ് ഡബ്ലിയു ഫീൽഡ് ഈ ഭാഗത്ത് കേബിൾ നിക്ഷേപിക്കാൻ ശ്രമിച്ചെങ്കിലും അത് ഇടയ്ക്കുവച്ച് മുറിഞ്ഞുപോയതിനാൽ വിജയിച്ചില്ല.
1857-ൽ ഫീൽഡ് വീണ്ടും അറ്റ്ലാന്റിക്ക് സമുദ്രത്തിൽ കേബിൾ നിക്ഷേപണം ആരംഭിച്ചു.
ഈ യത്നത്തിൽ രണ്ടു പ്രാവശ്യം ഇദ്ദേഹം പരാജയപ്പെട്ടു.
ഒടുവിൽ 1866 ജൂല.
27-ന് ന്യൂഫൌണ്ടെൻഡിനും ഹാർട്സ് കണ്ടന്റും അയർലൻഡിലെ വലന്റിനയും തമ്മിൽ അറ്റ്ലാന്റിക്കിന്നടിയിലൂടെ കേബിളുകൾകൊണ്ട് വിജയകരമായി ബന്ധിക്കപ്പെട്ടു.
ഇരുപതാം നൂറ്റാണ്ടിന്റെ ആരംഭത്തിൽ കേബിൾ നിക്ഷേപണം പുരോഗമിച്ചു.
1902-ൽ കാനഡ , ആസ്ട്രേലിയ , ന്യൂസിലൻഡ് എന്നീ രാജ്യങ്ങൾക്ക് അന്യോന്യം സമ്പർക്കം പുലർത്തുന്നതിന് പെസഫിക് സമുദ്രത്തിൽ ഒരു കേബിൾ ലൈനിന്റെ പണി പൂർണമാക്കി.
ഇന്ത്യയെ ആസ്ട്രെലിയയും ആഫ്രിക്കയും തമ്മിൽ കൂട്ടിയിണക്കുന്ന കേബിൾ ലൈനുകൾ ഇന്നുണ്ട്.
ഇന്ത്യയിൽ മുംബൈ , മദ്രാസ് എന്നിവിടങ്ങളിൽനിന്നും ഓരോ അന്തർസമുദ്രകേബിൾ ലൈൻ പുറപ്പെടുന്നുണ്ട്.
കേബിളുകളുടെ ഘടന
സമുദ്രാന്തർഭാഗത്ത് നിരത്തുന്നതിനുള്ള പ്രത്യേക കേബിളിന്റെ ഏറ്റവും പ്രധാനപ്പെട്ട ഭാഗം, മധ്യത്തിൽ അടക്കം ചെയ്തിട്ടുള്ള കമ്പിയാണ്.
ചില കേബിളിൽ രണ്ടു കമ്പികൾ ഉണ്ടാകാം.
ഓരോ കമ്പിയും നിർമിച്ചിട്ടുള്ളത് കമ്പിനാരുകൾ പിരിച്ചു ചേർത്താണ്.
അതുകൊണ്ട് കേബിളുകൾ ആവശ്യാനുസരണം വളയ്ക്കുന്നതിന് കഴിയുന്നു.
ഈ കമ്പികളിൽകൂടിയാണ് വൈദ്യുതശക്തിക്കും വൈദ്യുതസംജ്ഞകൾക്കും സമാനമായ വൈദ്യുതി പ്രവഹിക്കുന്നത്.
കേബിളുകൾ രോധിതമായിരിക്കും.
അവയെ പൊതിഞ്ഞുകൊണ്ട് വൃത്താകൃതിയിൽ ക്രമപ്പെടുത്തിയ കമ്പികളുടെ സംരക്ഷണകവചം ഉണ്ട്.
കാലാവസ്ഥയേയും സമുദ്രജലത്തിന്റെ രാസപ്രവർത്തനപ്രവണതയേയും നിശ്ശേഷം ചെറുത്തുനില്ക്കുന്നതിനു കരുത്തുറ്റ ആവരണം കൊണ്ട് പൊതിഞ്ഞ് കവചിത കമ്പിയെ പരിരക്ഷിക്കുന്നു.
നിക്ഷേപണപ്രവർത്തനത്തിനിടയ്ക്ക് കേബിളുകളിൽ പ്രയോഗിച്ചേക്കാവുന്ന വലിവ് ബലത്തേയും അമർച്ചയേയും ചെറുത്തുനിൽക്കാൻ കവചിതകമ്പികൾക്കും ബാഹ്യാവരണത്തിനും കരുത്ത് ആവശ്യമാണ്.
1920-നുശേഷം പോളിത്തീനും റബറും ഗുട്ടാപെർച്ചയും കേബിളുകളുടെ നിർമ്മാണത്തിന് ഉപയോഗിക്കപ്പെട്ടു.
കേബിൾ നിരത്തുന്നരീതി അന്തർസമുദ്ര കേബിൾ  നിക്ഷേപം ചെയ്യുന്ന കപ്പൽ
ഒരു കേബിൾ ലൈൻ സംവിധാനം ചെയ്യുമ്പോൾ ശ്രദ്ധിക്കേണ്ട സംഗതികൾ താഴെപ്പറയുന്നവയാണ്: സമുദ്രാന്തർഭാഗത്തുകൂടിയുള്ള ഏറ്റവും ഹ്രസ്വമായ മാർഗ്ഗത്തിൽകൂടിയാണ് കേബിൾ നിരത്തേണ്ടത്.
ചെലവ് കുറയ്ക്കുന്നതിനാണ് ഈ മുൻകരുതൽ.
കേബിൾ ലൈൻ നിക്ഷേപിച്ചശേഷം അറ്റകുറ്റപ്പണികൾ ചെയ്യുന്നതിന് വിഷമമുണ്ടാകരുത്.
കേബിളുകളുടെ നിക്ഷേപണം ലൈനിന്റെ പരിസരത്തുള്ള നഗരങ്ങൾക്കോ മറ്റു പ്രദേശങ്ങൾക്കോ അസൌകര്യം സൃഷ്ടിക്കരുത്.
തുറമുഖ പരിസരങ്ങളിൽകൂടിയും മീൻപിടിത്തകേന്ദ്രങ്ങളിൽകൂടിയും കേബിൾലൈൻ കടന്നുപോകാൻ പാടില്ല.
കേബിൾലൈൻ കടന്നുപോകുന്ന സമുദ്രാന്തർഭാഗത്തെപ്പറ്റിയും അവിടത്തെ കലുഷമായ ജലപ്രവാഹങ്ങളെപ്പറ്റിയും വ്യക്തമായ അറിവുണ്ടായിരിക്കണം.
സമുദ്രത്തിനടിയിൽ 25 മുതൽ 30 കി.
വരെ അകലത്തിലാണ് കേബിൾലൈനുകൾ ക്രമപ്പെടുത്തുന്നത്.
അറ്റകുറ്റപ്പണികൾ നടത്തുന്നതിനാണ് ലൈനുകൾക്ക് തമ്മിൽ ഇത്രയും അകലം.
വൈദ്യുത യന്ത്രങ്ങളും യാന്ത്രികോപകരണങ്ങളും സാമഗ്രികളും അടക്കം ചെയ്തിട്ടുള്ള ഒരു കപ്പലിന്റെ സഹായത്തോടെയാണ് കേബിളുകൾ നിരത്തുന്നത്.
കപ്പലിൽ ഉയർന്ന് മുന്നോട്ട് ഉന്തിനില്ക്കുന്ന കഴയും അതിൻമേൽ കേബിൾ ചുറ്റിയിട്ടുള്ള ചക്രങ്ങളും ഉണ്ടായിരിക്കും.
ഇത്തരത്തിലുള്ള ഒരു ചക്രത്തിൽ നിന്നാണ് കേബിൾ ആവശ്യാനുസരണം പുറമേക്ക് അഴിഞ്ഞഴിഞ്ഞുപോകുന്നത്.
ഇവയ്ക്ക് പുറമേ കേബിൾ നിക്ഷേപിക്കുന്നതിനുള്ള കേബിൾ എഞ്ചിനുകളും അവയെ പ്രവർത്തിപ്പിക്കുന്നതിന് വൈദ്യുതമോട്ടോറുകളും കേബിളിന്റെ വലിവ് നിർണയിക്കുന്നതിനുള്ള ഡൈനാമോമീറ്ററുകളും കപ്പലിൽ ഉണ്ടായിരിക്കും.
നീളംകൂടിയ കേബിൾലൈനുകളിൽ ഉണ്ടാകുന്ന വൈദ്യുതസംജ്ഞ(electrical signal)കളുടെ മൂല്യക്ഷയനിവൃത്തിക്കായി പ്രവർധകങ്ങൾ (amplifiers) അടക്കം ചെയ്തിട്ടുള്ള ആവർത്തിനി (repeater), ലൈനിനോട് ചേർത്ത് ക്രമപ്പെടുത്തിയിരിക്കും.
ഇവ ജലം പ്രവേശിക്കാത്ത കൂടുകളിൽ അടക്കം ചെയ്ത് കേബിളുകളുടെ അഗ്രങ്ങളിൽ സംയോജിപ്പിക്കുന്നു.
കേബിൾലൈനുകളുടെ അറ്റകുറ്റപ്പണികൾ
ലൈനുകളിൽ സംഭവിക്കാറുള്ള ഭൂദോഷം (earth fault) ഏതുസ്ഥാനത്താണെന്ന് കരയിലിരുന്നു നിർണയിക്കുന്നതിന് ഒരു വൈദ്യുതമാപന ഉപകരണമായ ബ്രിഡ്ജ് ഉപയോഗിക്കുന്നു.
സ്ഥാനം നിർണയിച്ചുകഴിഞ്ഞാൽ അറ്റകുറ്റപ്പണിക്കായി ആ സ്ഥാനത്തേക്ക് കപ്പൽ നീങ്ങുന്നു.
നിശ്ചിത സ്ഥാനത്തെത്തി പാതാളക്കരണ്ടി ഉപയോഗിച്ച് സമുദ്രാന്തർഭാഗത്തുനിന്ന് കേബിൾ പൊക്കി എടുത്താണ് അറ്റകുറ്റപ്പണികൾ നടത്തുന്നത്.